**Bölcsődei felvételi szabályzat**

1. Bölcsődénk 3 éven aluli gyermekek számára nyújt több csoportban napközbeni szakszerű nevelést – gondozást.
2. Törvényi szabályozás

1. a gyermekek védelméről és gyámügyi igazgatásról szóló 1997. évi XXXI. törvény

* 41. § (1) A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük - ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is -, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni.
* 43. § (3) A bölcsődei felvétel során előnyben kell részesíteni

1. ha a gyermek szülője, más törvényes képviselője a felvételi kérelem benyújtását követően 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll

aa) a rendszeres gyermekvédelmi kedvezményre jogosult gyermeket

ab) a három vagy több gyermeket nevelő családban élő gyermeket

ac) az egyedülálló szülő által nevelt gyermeket

1. védelembe vett gyermeket

2. a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről 15/1998. (IV.30.) NM rendelet 36. § alapján:

„Ha a fenntartó eltérően nem rendelkezik, a keresőtevékenységet folytató vagy folytatni kívánó szülő legkésőbb a gyermek bölcsődei ellátásának megkezdését megelőző két héttel a bölcsődei ellátást nyújtó intézménynek, szolgáltatónak munkáltatói igazolást nyújt be, vagy bemutatja leendő munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.”

1. A bölcsődei nevelési év szeptember 1. napjától a következő év augusztus 31. napjáig tart. A beiratkozási időszak Őrbottyán város óvodáival összhangban kerül kihirdetésre. Intézményünkbe a beiratkozás egész évben folyamatos.
2. Az Őrbottyáni Gyermeksziget Bölcsődébe elsősorban őrbottyáni bejelentett állandó lakóhellyel vagy tartózkodási hellyel rendelkező gyermek vehető fel. Szabad férőhely esetén biztosítani tudjuk azon gyermekek számára is az ellátást, akik Őrbottyán város közigazgatási területén lakóhellyel, érvényes tartózkodási hellyel nem rendelkeznek, de a bölcsődei ellátást intézményünk keretein belül kívánják igénybe venni.
3. A bölcsődei felvételi kérelmeket a bölcsődevezetőnek kell benyújtani. A kérelem a fenntartó Őrbottyán Város Önkormányzata honlapjáról ([www.orbottyan.hu](http://www.orbottyan.hu)) tölthető le. A kérelem mellé csatolni szükséges:

* a gyermek nevére kiállított TAJ kártyát
* a gyermek oltási kiskönyvét
* szülők munkáltatói igazolását, vagy nyilatkozatát arról, hogy mikortól és hol kíván munkát vállalni. (Ebben az esetben a bölcsődei ellátás megkezdését követő 3 hónapon belül szükséges bemutatni.)

**A benyújtott kérelmek alapján a bölcsődevezető saját hatáskörben dönt a felvételi kérelmekről.**

A bölcsődei felvételi kérelmek elbírálása nem a jelentkezés sorrendjében történik, de az azonos feltételekkel jelentkezőknél a jelentkezési sorrend dönt. A felvett létszám az engedélyezett férőhely 100%- át nem haladhatja meg. Az elbírált felvételi kérelmekről a bölcsődevezető írásban értesíti a szülőt, törvényes képviselőt. A felvételi kérelem elutasítása esetén a szülő, törvényes képviselő a döntés kézhezvételét követő 8 napon belül a Képviselő-testülethez címzett fellebbezéssel élhet. A fel nem vett jelentkezők várólistán kerülnek előjegyzésre és a jelentkezés sorrendjében megüresedő hely esetén felvételt nyernek.

1. A bölcsődei ellátás megkezdésekor a bölcsődevezető és a gyermek szülője, törvényes képviselője megállapodást kötnek. A megállapodás tartalmazza az ellátás kezdetének időpontját, időtartamát, a fizetendő térítési díj mértékét, szabályait.
2. A bölcsődei ellátás az alábbi esetekben szűnik meg:

* a bölcsődei gondozási – nevelési év véget ért és a gyermek betöltötte a 3. életévét óvodai ellátásra kötelezett
* ha a szülő, törvényes képviselő a gyermek 4 héten túli hiányzását orvosi igazolással nem tudja igazolni
* szülő, törvényes képviselő kéri az ellátás megszüntetését
* házirend súlyos és ismételt megszegése esetén
* a bölcsőde orvosának szakvéleménye szerint a gyermek bölcsődében nem gondozható
* fizetési elmaradás esetén (felszólítást követően)

1. A gyermek óvodába átadása általában 3 éves kor betöltése után szeptemberben történik. Ha a gyermek adott év augusztus 31 után tölti be a 3. életévét a szülő dönti el, hogy óvodába viszi a gyermeket vagy a bölcsődében hagyja. A szülő, törvényes képviselő a nevelési év végén nyilatkozik arról, hogy fenn kívánja- e tartani a bölcsődei ellátást a gyermeke részére.

2021. szeptember 15.

…………………………………………..

Bölcsődevezető